ንጹር ቁጠባዊ ዕላማ እንተዘይብልካ፡ እንታይ ንምፍላጥ ከሸግረካ'ዩ?
ገንዘብና ክንዕቅበሉ ንኽእል ሜላ
ገንዘብ ኣብ ኩሉ ምንቅስቓሳትና ጠቐምቲ ካብ ዝዀኑ ነገራት ሓደ’ዩ። ከምቲ ኣመጻጽእኡ ንምዕቃቡ’ውን ሜላ ከም ዘድሊ ኣይዝንጋዕን። ገለ ዝሕግዙና ነጥብታት ድማ እዞም ዝስዕቡ’ዮም። ዕላማ ይሃልኻ ናይ መጻኢ ንጹር ቁጠባዊ ዕላማ እንተዘይብልካ፡ ኣብ ከመይ ኩነታት ገንዘብ ከተጥፍእ ኣለካን የብልካን ንምፍላጥ ከሸግረካ’ዩ። ስለዚ ኣብ መጻኢ ክትበጽሖ ትደሊ ዕላማ ምረጽ። ኣብ ህይወትካ ቀዳምነት ትህቦም ነገራት እንታይ’ዮም? ገዛ ወይ መኪና ዲኻ ክትገዝእ? ናብራኻ ብኸመይ ክትመርሖ ትሓስብ? ኣብ ዕድመ ሽምግልናኻ ከይተሸገርካ ትሓልፈሉ መንገዲ ከተጣጥሕ ተበጊስካዶ? እዚኣቶም ገለ ካብቶም ዕላማኻ ንምንጻር ዝሕግዙ ሕቶታት’ዮም። ብድሕሪ’ዚ ናብ ዕላማኻ ንምብጻሕ ዝሕግዙኻ መደባት ኣዳሉ።
ኣብ ከመይ ኩነታት ገንዘብ ከተጥፍእ ኣለካን የብልካን